Zinger (şirkət)
Zinger şirkəti — 1851-ci ildə İsaak Zinger tərəfindən Nyu York hüquqşünası Edvard C. Klark ilə birlikdə IM Singer & Co. adı ilə təsis edilmiş istehlak məqsədli tikiş maşınlarının istehsal edən ABŞ şirkəti. Öz tikiş maşınları ilə bütün dünyada məşhur olan bu şirkət 1865-ci ildə Singer Manufacturing Company, sonra isə, 1963-cü ildə Singer Company adlandırıldı. O, Tennessi ştatının La Vergne şəhərində, Neşvil yaxınlığında yerləşir. Onun kütləvi istehsal üçün ilk böyük fabriki 1863-cü ildə Nyu Cersi ştatının Elizabet şəhərində tikilmişdir.